# **Referat for 1. møde i Kystvandrådet for Vejle Fjord**

**Tidspunkt:** Onsdag den 18. juni 2025 kl. 09:00-11:00

**Sted:** Kirketorvet 22, Vejle Kommune

**Deltagere:** se næste side

**Gæst:** Dennis Trolle og Anders Nielsen fra WateriTech og Hans Estrup Andersen fra AU

**Dagsorden**

1. **Velkomst og dagsorden**v. Søren Peschardt, formand for Klima, Natur- og Miljøudvalget i Vejle Kommune og Jasmina Gabel, koordinator på Kystvandrådet
2. **Præsentation af Kystvandrådet, herunder rammer og tidsplan**v. Mette Højby Petersen, Afdelingsleder for Vand
3. **Præsentation af SWAT-analyse for hele Vejle Fjords opland**
v. Dennis Trolle fra WateriTech
4. **Præsentation af fosforanalyse**v. Hans Estrup Andersen fra AU
5. **Gennemgang af delprojekt ved Rohden Å**v. Marc Reseke, Hedensted Kommune
6. **Gennemgang af delprojekt v Rands Fjord**v. Tobias Berthel Bendixen, Fredericia Kommune
7. **Drøftelse af bidrag til analyserne og det videre arbejde**v. Mette Højby Petersen, Afdelingsleder for Vand
8. **Forventningsafstemning omkring praktiske forhold for fremtidige møder**

v. Mette Højby Petersen, Afdelingsleder fra Vand

1. **Eventuelt**

**Bilag 1.** Samlet oplæg fra Vejle Kommune, Hedensted Kommune og Fredericia Kommune

**Bilag 2.** Ansøgning til Kystvandrådet

**Bilag 3.** Oplæg fra Dennis Trolle, WateriTech, vedr. SWAT-analyse for Vejle Fjords opland

**Bilag 4.** Oplæg fra Hans Estrup Andersen, Aahus Universitet, vedr. fosforanalyser

1. **Velkomst**

Dagsorden blev præsenteret

Præsentationsrunde af arbejdsgruppen og medlemmerne i Kystvandrådet

1. **Præsentation af Kystvandrådet, herunder rammer og tidsplan**

Mette Højby Petersen præsenterede rammen for Kystvandrådet.

Kystvandrådene er en del af den nationale omlægningsindsats i forbindelse med aftalen om Grøn Trepart, hvor der er blevet tildelt midler til 17 kystvandråd på tværs af landet. Fire Kystvandråd blev nedsat i 2022, mens der i forbindelse med aftalen om Grøn Trepart er valgt at udvide og fortsætte kystvandrådsarbejdet i 2025-2027.

Kystvandrådet Vejle Fjord er et rådgivende organ med et lokalt ejerskab for en fjord i god tilstand med deltagelse af interesseorganisationer og spildevandsselskaber, og som arbejder med lokalt forankrede analyser og understøtte en fælles forståelse af udfordringen.

Kystvandrådet for Vejle Fjord er koblet til den viden, som er opnået i Sund Vejle Fjord projektet og Oplandsanalysen. Kystvandrådets arbejde skal ligeledes kobles med den Lokale Trepart Lillebælt Jylland, hvor der er tre andre Kystvandråd. Vejle Kommune er sekretariats kommune for kystvandrådet.

**Bilag 1.** Samlet oplæg fra Vejle Kommune, Hedensted Kommune og Fredericia Kommune

**Bilag 2.** Ansøgning til Kystvandrådet

1. **Præsentation af SWAT-analyse for hele Vejle Fjords opland**

Dennis Trolle fortæller om SWAT-analysen, som de skal lave for Vejle Fjords opland.

Gennem SWAT-analysen (en agro-øko-hydraulisk model), bygges der en virtuel kopi af oplandet, som vi senere kan bruge til at kører forskellige scenarier på. Kystvandrådet skal på næste møde beslutte hvilke hovedtemaer, der skal være for scenarierne og på workshoppen i november beslutte, hvilke scenarier der skal analyseres for. Scenarier kan være på hele oplandet eller på dele af oplandet.

Elementerne i modellen består af følgende lag:

* Højdemodel
* Arealanvendelse
* Jordtyper
* Metrologi/klima

WateriTech henter data fra forskellige kilder, blandt andet PULS. Spildevandsselskaberne gør opmærksom på, at de tilgængelige data i PULS, er modeldata og derfor er forbundet med usikkerhed. WateriTech fremsætter et ønske om daglige data fra spildevandsselskaberne for at få højere tidslighed.

Dennis henviser til en SWAT-analyse som er lavet for Ringkøbing Fjord. Den kan findes her:

[Bilag-5-LLE-Modelling-of-Ringkobing-Fjord-and-the-catchment-21122023.pdf](https://www.rksk.dk/Files/Files/Om%20Kommunen/Raad-naevn-syn-kommissioner/Kystvandraad%202023/Bilag-5-LLE-Modelling-of-Ringkobing-Fjord-and-the-catchment-21122023.pdf)

*Diskussion:*

Der var en drøftelse af validitet i de data, som skal bruges i SWAT-analysen, og hvordan det påvirker de endelige resultater. WateriTech kalibrerer modellen, når alt data er indsamlet, hvilket som giver modellen en troværdighed, som de kan stå på mål for. Herefter kan scenarierne efterfølgende køres.

**Bilag 3.** Oplæg fra Dennis Trolle, WateriTech, vedr. SWAT-analyse for Vejle Fjords opland

1. **Præsentation af fosforanalyse**

Hans Estrup Andersen fra Aarhus Universitet præsenterede tilgange til at reducere fosfor i jorden, og dermed reducere udvaskning til fjorden. Aarhus Universitet (AU) skal stå for en fosfor analyse af Vejle Fjords opland, som sammen med SWAT-analysen skal give et datagrundlag for, hvordan der fremadrettet kan arbejdes på at reducere udledningen og hvilke virkemidler der kan bruges.

**Bilag 4.** Oplæg fra Hans Estrup Andersen, Aahus Universitet, vedr. fosforanalyser

1. **Gennemgang af delprojekt ved Rohden Å**

Marc Reseke præsenterer projektet omkring Rohden Å i Hedensted Kommune, som udgør 26 % af oplandet til indre Vejle Fjord. Det er et samarbejde mellem udtagningskonsulenter i Seges og Hedensted Kommune. Der udarbejdes en plan for, hvilke virkemidler som kan vendes i oplandet.

**Bilag 1.** Samlet oplæg fra Vejle Kommune, Hedensted Kommune og Fredericia Kommune

1. **Gennemgang af delprojekt ved Rands Fjord**

Tobias Berthel Bendixen præsenterer delprojektet ved Rands Fjord. Baggrunden for arbejdspakken om Rands Fjord er fosforindsatsbehovet for søen jf. Vandområdeplanerne. SWAT-scenarieanalysen og herunder AU’s kortlægning af fosforkilder samt dette projekt vil blive indarbejdet i de igangværende projekter, som pt. er under udformning i omlægningsplanerne i den Lokale Trepart. Formålet med nærværende delprojekt er sætte fokus på fosfortiltag, da dette ikke er en direkte opgave i regi af Grøn Trepart.

Analysen af mulige fosfortiltag i oplandet til Rands Fjord udbygges herefter med screening af potentiale for sørestaurering og evt. indsats som kan styrke en naturlig hydrologi. Opgaven herunder præciseres senere.

**Bilag 1.** Samlet oplæg fra Vejle Kommune, Hedensted Kommune og Fredericia Kommune

1. **Drøftelse af bidrag til analyserne og det videre arbejde**

Oplæg fra Mette Højby Petersen om det videre arbejde med Kystvandrådet.

Arbejdsgruppen er i gang med forhandlingerne om kontrakterne med WateriTech og AU, som forventes på plads med udgangen af måneden.

Der vil blive udarbejdet et kommissorium for Kystvandrådet, som vil blive sendt ud forud for næste møde til godkendelse på mødet.

Der vil blive oprettet en hjemmeside, hvor information om møderne, referater og ansøgningen vil blive offentliggjort.

*Diskussion og input:*

* Der er et ønske om et fælles engagement for en fælles fjord.
* Der er en usikkerhed fra Spildevandselskaberne om omfanget og detaljegraden af det data, som de skal bidrage med til modellen, og hvordan arbejdsindsatsen finansieres. Der blev aftalt, at der afholdes et særskilt møde mellem WateriTech og Spildevandsselskaberne derom. (Mødet er afholdt den 23. Juni 2025 og nye møderækker fortsætter i dette regi).
* Der skal være fokus på de helt lokale udfordringer i oplandet til Vejle Fjord og valg af scenarier skal understøtte og supplere omlægningsplanernes indsats for en god økologisk tilstand i fjorden.
* Den fremskaffede viden skal deles bland kollegaer, så flest mulige får gavn af den.
* Det er vigtigt at det bliver tydeliggjort, hvis nogle data fra f.eks. PULS, er meget usikre, så rådgiverne bliver gjort opmærksom på det.
* Derudover blev der fremsat et ønske om dialog og gerne besøg af projekt Sund Vejle Fjord til et fremtidigt møde. Dette vil aftales.
1. **Forventningsafstemning omkring praktiske forhold for fremtidige møder**

Der blev ønsket følgende for de fremtidige møder:

* Møderne vil fremadrettet blive afholdt i Vejle Kommune
* Længden skal være 2 timer (workshop bookes til 3 timer)
* Møderne er som udgangspunkt fysiske møder.
* Ønske om et større lokale
* Afgrænsning af Kystvandrådets deltagere
1. **Eventuelt**

**Deltagerliste på dette møde**

(Rammesætning af deltagere vil fremgå af udkast til kommissorium for Kystvandrådet)

|  |  |
| --- | --- |
| **Navn** | **Organisation** |
| Søren Peschardt  | (A) Klima, Natur og Miljøudvalget, Vejle Kommune |
| Lars Poulsen | (V) Udvalget for Vækst & Klima, Fredericia Kommune |
| Tommy Rachlitz Nielsen | (C) Klima-, Energi- og Miljøudvalget, Hedensted Kommune (Afbud) |
| Mikael Schultz | Vejle Spildevand |
| Peter Daugbjerg Jensen | Fredericia Forsyning |
| Peter Korgaard Jørgensen | Hedensted Spildevand |
| Anders Bo Jensen | Hedensted Forsyning |
| Bent Vilain | Danmarks Sportsfiskerforbund |
| Nis Kristian Hjort | Vejle-Fredericia Landbosforening |
| Lars Holst Pedersen | Dansk Ornitologisk forening Sydøstjylland (DOF) |
| Allan v. Pedersen | Jysk Landboforening |
| Uffe Rømer | Danmarks Naturfredningsforening (DN) |
| Carsten Jürgensen | Danmarks Naturfredningsforening (DN) |
| Jørgen Jøker Trachsel | Dansk Akvakultur |
| **Arbejdsgruppen** |  |
| Jasmina Gabel | Koordinator på Kystvandrådet, Vejle Kommune |
| Mette Højby Petersen | Afdelingsleder for Vand, Vejle Kommune |
| Hanne Fogh | Vejle Kommune |
| Tobias Berthel Bendixen | Fredericia Kommune |
| Carsten Pedersen | Fredericia Kommune |
| Marc Reseke | Hedensted Kommune |
| Maria Katja Jensen | Velas |